# Referat Padborgvej Generalforsamling 8 februar 2019

**Til generalforsamling var følgende tilstede;**

*Matrikler: 1, 3, 7, 11, 13, 15, ,19, 23, 27, 31, 37, 41, 45, 47,*

*Ikke tilstede; nr. 5, 9, 17, 21, 25, 29, 33, 35, 43*

*Følgende havde givet fuldmagter*

*nr. 5, nr. 21, nr. 33, nr. 43,*

*18 matrikler med i alt 36 stemmer (ud af 48) var tilstede*

1. **Valg af dirigent.**

Tanja blev valgt.

Tanja konstaterede at generalforsamlingen var lovlig indkaldt. Optælling af fremmødte viste, at 2/3 af medlemmerne af vejlaget var tilstede således, at også vedtægtsændringer kunne vedtages under forslag.

1. **Valg af referent.**

Philippa blev valgt

1. **Formanden aflægger bestyrelsens beretning om foreningens virksomhed i det forløbne år.**

Bo opdaterede omkring hvor meget vi hver især havde betalt for vejens renovering. Nemlig 12.500 kr. Den endelige regning blev dog 15.000 kr. mindre end asfaltfirmaets budget tilbud. Det var planen at bagvejen skulle have været gruset i efteråret, men dette blev udskudt da bestyrelsen ville vente på at renoveringen af Damhus Boulevard også blev færdig, så vi ville undgå yderligere belastningsskader som følge af dette arbejde. Da den endelige asfaltering her blev udskudt, så blev det pludseligt for sent vejrmæssigt. Så det bliver i foråret at vi tager fat på at sikre bagvejens stand.

Damtoften 2 som har skødet på Padborgvej forventes at vedtage på deres generalforsamling at de overdrager skødet til os (vi betaler i så fald tinglysning).

Med hensyn til Forvaltning af eventuel privatparkering har formanden talt med flere udbydere. Vi går efter hvis privat parkering vedtages, at ordningen kan forvaltes simpelt via en mobil app (specielt ved brug af gæsteparkering).

Til generalforsamlingen er stillet en række forslag til vedtægtsændringer som skal understøtte en privat parkeringsordning.

Formanden opfordrede til at holde orden på vejen for at sikre at den nye asfalt ikke får revner langs kantsten pga. ukrudt.

Ved parkering bør undgås at køre op over kantstenen da denne lige er genoprettet og der er sået græs i rabatten.

Strømforsyningen til Yousee’s måltavle i kælderen til nr. 3 som styrede signalerne til en del af vejens huse, blev endelig løst af en tekniker fra TDC Erhverv, så den nu kommer fra ”gravstenen” på Damhus Torv og kan tilgås frit. Strømmen blev omlagt af TDCs teknikere uden vederlag, og sparede dermed vejlaget for 25.000 DKK.

De nye tilflyttere i nr. 3 (Janne Mortensen og Mikael Svensson) , 23 (Line Søstrup Jørgensen og Jannick Nørgaard Strikert) og 47 (Piamaria Sopfie Rønde og Mads Georg Jensen) bydes velkommen.

Debat: Per K (nr. 45). Flot arbejde. Biler kører den forkerte vej på vejen. Kan vi få en venstre eller højre sving forbudt skilt. Bestyrelsen kan ikke bestemme dette, da det er Rødovre kommunes ansvar, men det kan undersøges via kommunens tekniske forvaltning. Bestyrelsen tager en aktion jf. punktet.

Stig (nr. 11): Ang. pasning af bagvejen blev følgende tilføjet; Vi står ikke for de sidste 3 garagers vedligeholdelse af vejen – Bo tager en dialog med Damtoften 2 og stiller krav til vedligeholdelse af resten af vejen ved garagen.

1. **Kassereren fremlægger det reviderede regnskab.**

Tanja fremlagde som ny kasserer regnskabet for 2018 og gennemgik de enkelte punkter, der også var gennemgået og godkendt af 2 revisorer.

Kommentarer:

Bo tilføjede at udgiften til skiltning på 6.900 kr. ikke er med fordi han endnu ikke har modtaget regningen fra kommunen.

Per (nr. 45) spurgte til hvorfor vi havde oprettet denne erhvervskonto. Tanja svarede , at de nu var en betingelse at man havde en NemKonto hvis man skal modtage penge (eks fra Trygfondet) og at vi skal være oprettet med CVR nummer i Erhvervsregisteret, hvis man skal oprette en konto grundet de nye hvidvaskregler. Denne procedure har tage mange måneder at gennemføre.

Per (nr. 45) spurgte til hvorfor restancerne ikke fremgik af regnskabet. Det blev dog gennemgået ved gennemgang af regnskabet som noter. Tanja sagde, at det var hendes valg ikke at medtage dem på regnskab og udstille folk, hvilket også er i overensstemmelse med de nye EU harmoniserede regler for persondataret (GDPR).

Lisbeth (nr. 11) tilføjede at det var mere gennemskueligt med det ”gamle format” af regnskabet. Forslag til forbedring er altid velkomne, og tages til efterretning. Der er dog anvendt samme format som 2017 til regnskabet.

Regnskabet blev vedtaget af generalforsamlingen.

Budgettet for 2019 blev præsenteret:

I alt forventes udgifter for 7150 DKK. Nogle af udgifterne er ikke nærmere fastlagt endnu, da det afhænger af den løsning som der vælges (parkering f.eks)

Udgifter til skilte rettes til 6900, hvilket betyder at de samlede forventede udgifter ende på 14.050 DKK.

Per (nr. 45) kommenterer; Utilfredsstillende at vi sætter 1250 DKK til istandsættelse af bagvejen, da det ikke er nok.

Rene (nr. 27): Hvis vi skal vedtage det skal det være indstillet et forslag og blive stemt om

Der henstilles til at forslag, som skal behandles i det fora en generalforsamling er skal indgives jf. vejlagets vedtægter 14 dage før generalforsamlingens afholdelse.

1. **Indkomne forslag.**

**Forslag 1. Oprettelse af privat parkering på Padborgvej efter den tilladelse, vi har fået fra kommunen.**

Debat: Rene (nr. 27) er imod da det virker bøvlet. Ulla (nr. 39) foreslår vi tager en ting ad gangen Bo forklarer om appen, og at det tager tilvænnings tid Lotte hvorfor skal vi betale og de (i lejlighederne) bruge vejen – de betaler ikke og har aldrig betalt vedligeholdelse? Vi har stemt om forslag nr. 1 . 34 for og 2 imod.

* **Konklusion: Forslag 1 er vedtaget**. Der oprettes privat parkering på Padborgvej.

**Forslag 2 (vedtægter). § 3 Medlemmer**

* Foreningens medlemmer er ejerne af rækkehusene Padborgvej 1 – 47, matrikelnummer jvf. Deklaration af 12 dec.1928: 3rk,3rl,3rm,3rn,3ro,3rp,3rq,3rr,3rs,3rt,3ru,3rv,3rx,3ry,3rz,3ræ,3rø,3sa,3sb,3sc,3sd,3se,3sf og 3sg. Der er medlemspligt til foreningen. Ophører et medlem at eje et af ovennævnte rækkehuse overføres medlemskabet til den nye ejer.
* Andre medlemmer med ”vejret” til Padborgvej (jævnfør tinglysning af 24/11 1932 ”Udstykningsforeningen Hendriksholm), der har facade mod Padborgvej med angivet matrikelnummer 3v og 3ul, kan jvf. afgørelse om privat parkering af 14 februar 2018, søge medlemskab mod gebyr svarende til hidtidige medlemmers indskud til varetagelse af forpligtigelsen om vedligehold (pt 2018, 12.500 kr. pr matrikel nummer suppleret med yderligere rettigheder/forpligtigelser besluttet af ordinær generalforsamling)
* Debat:

Stig (nr. 11) – Holder det i byretten?

Hvis folk er I restancer – må man så parkere? Det foreslås af at stryge forslag 1 om ikke parkering når man er i restancer.

Paragraf 3 rettes. Andelsforeningen Damparken og FSB Damstokkene tilføjes som associerede medlemmer til Vejlaget Padborgvej.

Associerede medlemmer har ikke stemmeret men en bestemmelses ret.

Det foreslås at vedtægterne vendes med en advokat? Bo ville måske bruge damtoftens 2’s advokat

Daniel (nr. 1) vil gerne give et bud og lave et forslag til en advokat

**§ 3 Medlemmer, bliver enstemmigt vedtaget***.*

* **Forslag til om formulering:**
* Foreningens medlemmer er ejerne af rækkehusene Padborgvej 1 – 47, matrikelnummer jvf. Deklaration af 12 dec.1928: 3rk,3rl,3rm,3rn,3ro,3rp,3rq,3rr,3rs,3rt,3ru,3rv,3rx,3ry,3rz,3ræ,3rø,3sa,3sb,3sc,3sd,3se,3sf og 3sg. Der er medlemspligt til foreningen. Ophører et medlem at eje et af ovennævnte rækkehuse overføres medlemskabet til den nye ejer.
* Andre matrikel ejere, 3v og 3ul, med ”vejret” til Padborgvej (jævnfør tinglysning af 24/11 1932 ”Udstykningsforeningen Hendriksholm), hvis ejendom har facade mod Padborgvej, kan jvf. afgørelse om privat parkering af 14 februar 2018, søge medlemskab eller associeret medlemskab, mod gebyr svarende til ”vedligeholdelssesværdien”. Dette er den værdi som svarer til de hidtidige medlemmers indskud til varetagelse af forpligtigelsen om vedligehold (seneste hovedrenovering plus løbende vedligehold i 10 år). Værdien vil fremgå som note til regnskabet for året.
* Associeret medlemskab omfatter kun vedligehold af Padborgvej og ikke øvrige forpligtigelser for vejlaget (herunder bagvej, kloak og vand ved rækkehuse etc.). Dette medlemsskab er uden stemmeret til de øvrige forpligtigelser.

**Forslag til § 4 Pligter for foreningens medlemmer**

Medlemmer kan heller ikke benytte den private parkeringsordning for Vejlaget, så længe medlemmet er i restance.

* **Forslaget bortfaldt.**

**Forslag til § 5 Rettigheder for foreningens medlemmer**

Stk. 2. Hvert medlem/matrikelnummer har to stemmer

Stk. 6 Såfremt en ejer af et matrikelnummer på Padborgvej er i besiddelse af et motorkøretøj kan medlemmet benytte sig af den private parkeringsordning med en parkeringsplads på vejen (registreringsnummer noteres af bestyrelsen i DB). Tilladelser kan overstige antallet af fysiske pladser. Medlemmer kan søge generalforsamlingen eller på dennes vegne, bestyrelsen, om P tilladelse til mere end et motorkøretøj.

Husorden vedrørende forvaltning P ordning kan vedtages på enhver generalforsamling. Skal formidles til alle medlemmer 14 dage før ikrafttrædelse.

Debat til § 5.

Paragraf 5. stk. 2 - hver matrikel har 2 stemmer Stk.6: 1 parkeringsplads per matrikel. Ulla (nr.39) – hvad hvis man har 2/3 biler? Bo oplyser at man kan søge om flere. Registrerings nummer er tilknyttet telefonnr. Daniel (nr. 1) bemærker at dette behøver ikke at så i vedtægterne, jf. §5. stk. 2. Dette tilrettes derfor i vedtægter og noteres af bestyrelsen.

* **Ændring af** § 5 **vedtages enstemmigt med følgende ordlyd**:

§ 5 Rettigheder for foreningens medlemmer

Stk. 2. Hvert medlem/matrikelnummer har to stemmer

Stk. 6. Såfremt en ejer af et matrikelnummer på Padborgvej er i besiddelse af et motorkøretøj kan medlemmet benytte sig af den private parkeringsordning med en parkeringsplads på vejen. Tilladelser kan overstige antallet af fysiske pladser. Medlemmer kan søge generalforsamlingen eller på dennes vegne, bestyrelsen, om P tilladelse til mere end et motorkøretøj.

Husorden vedrørende forvaltning P ordning kan vedtages på enhver generalforsamling. Skal formidles til alle medlemmer 14 dage før ikrafttrædelse.

**Forslag til 2. (Dagsorden til generalforsamling)**

* + Forslag til ændring (gebyr for P-overtrædelse) bortfaldt, da der er bestyrelsens implicitte opgave at vedtage gebyrer.

**Ændring af § 9 Regnskab**

Regnskabsåret løber fra 1 januar til 31 december. Senest den 30. januar skal regnskabet være afsluttet og leveret til generalforsamlingens valgte revisorer. Regnskabet skal i revideret stand tilbagesendes til kassereren, og regnskabet underskrives af den samlede bestyrelse forinden afholdelse af den ordinære generalforsamling. Indtægter der er skattepligtige indberettes til Skat.

**§ 10 Anbringelse af foreningens midler**

Foreningens midler anbringes i pengeinstitut i foreningens navn, på foreningens Nem Konto.

Debat: Stig (nr. 11) mente ikke det behøvede at stå i vedtægterne, at indtægter indberettes til skat.

* **Ændring af § 10 og §9 blev vedtaget enstemmigt.**

**Forslag til husregler**: *(eventuel omformulering)*

Der er som udgangspunkt 1 p-plads per hus/matrikel.

Campingvogne samt trailere må ikke holde på vejen, da de ledige parkerings pladser er forbeholdt personbiler, og der er ikke ledig kapacitet til øvrige køretøjer.

Campingvogne, trailere og lastbiler henvises til de offentlige indrettede parkeringspladser på Damhus Boulevard og Vedstedvej.

Gæster/ikke medlemmer af vejlaget

Gæster henvises til de øvrige parkeringsmuligheder på Vedstedvej eller Damhus Boulevard, men er der ledige pladser kan disse frit benyttes såfremt en gyldig parkeringsbillet (eller registrering i app) er synlig i forruden. Det er matriklens ansvar, at udstede disse og bøder gives ved mangel.

Til hvert medlem bevilliges et antal parkeringstilladelser som kan benyttes af gæster mv. Hver parkeringstilladelse er gyldig i 12 timer. For nogle udbydere registreres det via mobiltelefon. Det er matriklens ansvar at oplyse Vejlagets bestyrelse om bilskift, samt at sikre registrering af køretøj. Det er matriklens ansvar at parkeringstilladelserne ikke bliver misbrugt.

Ved af og pålæsning af større effekter, fx af fragt og flyttefirmaer, er det tilladt at holde på vejen i op til 15 minutter uden synlig billet.

* **Forslag til vejorden vedtages enstemmigt**

**Forslag til indkøb af fælles ukrudtsbrænder**. Til vedligehold af asfaltkanter og fortov.

Debat: Man kan også leje en brænder en hel weekend i Silvan.

* **Forslaget vedtages ikke**

**Forslag til to arbejdsweekender om året.**

Debat: Arbejdsweekender diskuteres, og kan vare en formiddag f.eks – det er ikke 2 fulde dage! Det er meningen, at vi i fællesskab sørger for at sikre vejens vedligeholdes både for og bag. Lisbeth (nr. 11) spørger om det er forpligtende? Det præciseres, at det er frivilligt at deltage og der gives ikke bøder til dem som ikke møder op. Kan man indkalde i god tid eller fastlægge weekender. Bestyrelsen sørger for at indkalde til disse weekender med 5 ugers varsel.

* Forslag sættes til afstemning, og **vedtages med 34 stemmer; Der afholder dermed 2** arbejds ”weekender” om året – 2 undlader at stemme.

1. **Vedtagelse af medlemskontingenter og gebyrer.**

Debat:

Forslag til nedsættelse af kontingent fra 2000 til 1000.

Per (nr, 45): Vil beholde kontingentet på 2000 DKK indtil bagvejen er lavet.

Janne /nr, 3) spørger hvad kontingent skal bruges til? Der svares at det skal bruges til at sikre at Bagvejen/Forvejen er i god stand og diverse udgifter såsom forsikring og hjemmeside etc.

Per forslår et ændringsforslag, som skal stemmes om først.

* Vi stemmer for at nedsætte kontingent til 1000kr. 4 imod 32 for. **Dermed vedtages det at kontingentet er 1000 DKK.**

1. **Valg af bestyrelse**: formand, bestyrelsesmedlem, kasserer, 2 suppleanter til bestyrelsen, 2 revisorer og 1 revisorsuppleant.

Formandsvalg : Bo er på valg, og vil gerne 2 år til. Bo bliver stemt ind som Vejlagets formand indtil 2021.

Der mangler efter fraflytning af nr. 47 en revisor suppleant. **Birthe (nr. 41) blev valgt af forsamlingen**.

1. **Eventuelt**

Vi sender for fremtiden information fra bestyrelsen rundt på mails samt på Facebook, og ligger fremadrettet al relevant korrespondance på hjemmesiden. Der anvendes dermed ikke længere papir til kommunikation fremadrettet, hvilket er i overensstemmelse med vores vedtægter.

Der arbejdes videre med Parkeringsreglement og implementering af privat parkering på Padborgvej

Vi har 90 års fødselsdag i 2019!

Der nedsættes et Festudvalg, og det påtænkes at afholde en særlig Sommerfest for at markere vejlagets 90 års fødselsdag

* Rene (nr. 27) spørger slutteligt, om vi har en vedligeholdelses aftale så vejen bliver vedligeholdt? Bo kigger på det, og der arbejdes videre med dette i bestyrelsen.

Mødet hæves, og generalforsamlingen afsluttet.